**НЧ „НОВ ЖИВОТ 1941”с.ПРЕСЕЛЕНЦИ**

 **О Т Ч Е Т**

**за осъществените читалищни дейности в изпълнение**

 **на програмата праз 2023г.**

 Уважаеми читалищни членове,

 Уважаеми дами и господа,

Първо искам да Ви благодаря, че се отзовахте на поканата да присъствате на Отчетното ни събрание,с което показвате, че сте заинтересовани към дейността ни през изминалата 2023 година.

Отчетът на НЧ „Нов живот 1941” с. Преселенци отчита изпълнението на творческата и административна дейност за периода 01.01.2023.- 31.12.2023г. Отчетът цели да предостави подробна информация за предприетите действия в съответствие със приоритетите разработени

в изпълнение на годишната програма за развитие на читалището.

Годишният отчет е структуриран по основни направления, в които са обобщени и анализирани всички дейности през 2023г.

По критерии на Министерството на културата ежегодно изготвяме отчети и ги внасяме в определения срок.

В резюме ще посоча някой от основните аспекти от дейността на читалището за 2023г.

**Дейности за постигане на тези цели са:**

* Уреждане и поддържане на библиотеката;
* Организира и поддържа художествени колективи,

школи, клубове, празненства,концерти;

* Организира културно-просветни изяви самостоятелно

или съвместно с други организации и институции.

**Организационната структура на читалището през годината бе , както следва:**

* Върховен орган – Общо събрание от всички 50 членове
* Настоятелството на читалището е в състав:

 Председател- Петранка Стоянова и членове: Надежда Димитрова, Минка Василева, Недялка Андреева, Невянка Пантелеева.

* Проверителна комисия за контрол върху дейността е в състав: Димитричка Христова, Сашка Лазарова, Маринка Стефанова.
* Щатни служители в читалището – секретар – средно образование, ¼ работник библиотека – средно образование.

**ОСНОВНИ ДЕЙНОСТИ**

**Библиотечен фонд, читатели:**

Читалищната библиотека е Вписана в регистъра с удостоверение № 157 от 11 юли 2016г.

Библиотеката разполага с добра материална база: детски

отдел, отдел за възрастни, книгохранилище.

Броят библиотечни единици във фонда през 2023г. наброява 10138 тома литература.

Показатели – бр. читатели -55, от тях 30 до 14 г., посещения- 100, заети библиотечни документи – 285бр.

Абонирани 4 издания.

Учениците от първи клас за първия учебен ден получават подаръци от читалищното настоятелство,също така подаръци получиха за седмица на детската книга и Йовковите празници.

**Наличие на културно – исторически паметници и турустически забележителности:**

Ранносредновековна крепост – „Калето” край селото, където през 2007-2008 г. са правени археологически проучвания от Регионален исторически музей гр.Варна.

Православен храм „Св.Вмчк. Георги”.

Паметна плоча на загиналите жители на с.Преселенци.

Паметна плоча – барелеф на Васил Левски.

Част от землището влиза в границите на „Натура 2000”.

**Художествено творчиска дейност:**

В читалището развиват своя талант и умения предимно възрастни хора.

**ЖФГ „Сребърен „листопад”**

Художествено – творческата дейност на читалището

се стреми да отговаря на очакванията на обществото

свързани с културния живот на селото и традициите.

Своя талант в читалището развиват жени между 50 и 70 години. В селото ни живеят доста чужди граждани ,като

Германци,Англичани,Ирландци и други,като за целта се стремим да ги привлечем към нашата общност.Към фолклорната ни група имаме включена чужда гражданка, която с интерес посещава репетициите и изявите ни.

Групата ни изпълнява песни от различни фолклорни

области. Вече с богат репертоар откликваме по –

възможност на поканите за участие.

През изминалата година групата ни има 12 участия в провеждането на културни мероприятия и събития

**Това са:**

**- Общински фолклорен събор – „Цветница” гр.Генерал Тошево- Грамота**

**Празник на фолклорното изкуство „Като жива вода” Суворово – Грамота и първо масто**

**Фолклорен събор „Край чешмата под върбата” Кайнарджа – Грамота и статуетка**

**„Фолклорна палитра” Девня – 2023 – Грамота –първо място – Златен медал за групата и 2-ро място – сребърен медал за дуетното изпълнение**

**-Еньовски фолклорен събор край язовир „Дрян” с.Красен – Грамота**

**- Национален събор на читалищата – гр.Бяла**

**Златен медал, грамота – първо място**

* **Международен фестивал Българското наследство -гр.Балчик- Златна статуетка-1-во място**
* **Фолклорен събор „Богородица „ гр.Генерал Тошево – Грамота и второ място**
* **Х|X ФС „Славеи пеят в Пчеларово”- Грамота**
* **Конкурс за изпълнители на традиционна добруджанска народна песен „Калинка Вълчева” гр. Тервел - Грамота**

В читалището са организирани следните местни празници и тържества.

- Поклон пред паметната плоча на загиналите жители от с.Преселенци

- Поклон пред барелефа на Васил Левски.

Организираните общоселски тържества са:

-Бабин ден, Трифон Зарезан, Деня на самодееца,8-ми март,Деня на Християнското семейство.

 **Пътувания с историческа и патриотична насоченост:**

Екскурзия до - Рилски манастир- Преподобна Стойна- Рупите-Роженски манастир – Кордопулова къща Мелник.

**РАБОТА ПО ПРОЕКТИ**

През 2023 година настоятелството продължи работата си по проекти:

* Кандидатствахме за допълваща субсидия.
* Участие на читалището като Неправителствена организация на МИГ „Балчик – Генерал Тошево”.
* По спечелен проект от Министерството на културата за работник библиотека настоятелството назначи за шест месеца Анка Гочева.
* Внесе финансовия отчет в Агенцията по вписванията.

**ОРГАНИЗАЦИОННА И СТОПАНСКА ДЕЙНОСТ:**

Успоредно с дейностите, представени до тук, щатният секретарят на читалището е ангажиран с документно-то обезпечаване на дейностите.

Класирани по папки са материалите от : общите събрания, входяща и изходяща поща, заповедна книга, досие по осигуряване, пожарна безопасност, сценарии , планове.

Текущата документация, материалните активи, библиотечната документация са във изисквания вид.

ПАРТНЬОРИ И ДАРИТЕЛИ:

Настоятелството на читалище „Нов живот1941” оценява високо подкрепата на всички организации, институции и граждани благодарение на които се реализираха голяма част от основните дейности през 2023г.

 **Самодейци огромно Благодаря за вашето участие и подкрепа**

Настоятелството е в партньорство и сътрудничество със:

Общинска администрация,читалищата от Общината и областта,Регионален експертно – консултански и информационен център Добрич, арендатори.

Можем да бъдем силни и да си бъдем полезни само когато си подадем ръце, за да постигнем още по- добри резултати.

Настоящият доклад за осъществените дейности в изпълнение на програмата на читалищната дейност и разходваните за нейното изпълнение финансови разходи за 2023г., е разгледан и приет на редовно годишно отчетно събрание на 21.03.2024г.

Финансовия отчет за 2023г. е неразделна част от доклада за дейността на читалището.

**Изводи и препоръки за бъдеща дейност**

Основна задача на настоятелството винаги е била да превлича попълнения в структурата си и да търси нови пътища за изява и реализация.

Това е верният път да се внасят нови идеи,нови методи,нови подходи за работа и стимул за още по-добро развитие на нашата институция в сферата на културната просветна информационна работа.

Важна задача на читалищното настоятелство си остава поддържането на материалната база в добро техническо състояние.

Като цяло читалището разполага с добра материална база, но има какво още да се подобри , а именно пре-тапециране на столовете в киносалона ,осигуряване на отопление ,също така и обновяване на сцената.

Или с общи думи това е на -кратко състоянието през изминалата година.

Настоятелството пожелава на всички читалищни дейци на читалищните работници да вървят смело напред за да запазим своята национална културна идентичност и внесем съвременен дух в развитието на народно читалище с. Преселенци.

**Благодаря Ви за търпението и на добър час**.

21.03.2024г. Председател:

с.Преселенци Петранка Стоянова